CELEX: 31998R1980
Language: el
Date: 1998-09-17 00:00:00
Title: Κανονισμός (ΕΚ) αριθ. 1980/98 της Επιτροπής της 17ης Σεπτεμβρίου 1998 για το άνοιγμα και τον τρόπο διαχείρισης κοινοτικών δασμολογικών ποσοστώσεων και δασμολογικών οροφών, και την καθιέρωση κοινοτικής επιτήρησης ποσοτήτων αναφοράς για ορισμένα γεωργικά προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ)

Avis juridique important

|

31998R1980

Κανονισμός (ΕΚ) αριθ. 1980/98 της Επιτροπής της 17ης Σεπτεμβρίου 1998 για το άνοιγμα και τον τρόπο διαχείρισης κοινοτικών δασμολογικών ποσοστώσεων και δασμολογικών οροφών, και την καθιέρωση κοινοτικής επιτήρησης ποσοτήτων αναφοράς για ορισμένα γεωργικά προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ)  

Επίσημη Εφημερίδα αριθ. L 256 της 18/09/1998 σ. 0003 - 0007

ΚΑΝΟΝΙΣΜΟΣ (ΕΚ) αριθ. 1980/98 ΤΗΣ ΕΠΙΤΡΟΠΗΣ της 17ης Σεπτεμβρίου 1998 για το άνοιγμα και τον τρόπο διαχείρισης κοινοτικών δασμολογικών ποσοστώσεων και δασμολογικών οροφών, και την καθιέρωση κοινοτικής επιτήρησης ποσοτήτων αναφοράς για ορισμένα γεωργικά προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1706/98 του Συμβουλίου, της 20ής Ιουλίου 1998, σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής κρατών της Αφρικής, της Καραϊβικής και του Ειρηνικού (ΑΚΕ), και για την κατάργηση του κανονισμού (ΕΟΚ) αριθ. 715/90 (1), και ιδίως το άρθρο 30,Εκτιμώντας:ότι η τέταρτη σύμβαση ΑΚΕ-ΕΚ (2), εφεξής καλούμενη «η σύμβαση», προβλέπει ότι ορισμένα προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ) δύνανται κατά την εισαγωγή τους στην Κοινότητα, να απολαύουν απαλλαγής ή μείωσης δασμών στο πλαίσιο των δασμολογικών ποσοστώσεων, των δασμολογικών οροφών ή των ποσοτήτων αναφοράς 7 ότι οι εν λόγω δασμολογικές ποσοστώσεις, δασμολογικές οροφές και ποσότητες αναφοράς που προβλέπονται στη σύμβαση ανοίγονται ετησίως μέχρι τη λήξη ισχύος της σύμβασης 7ότι εναπόκειται στην Επιτροπή να εγκρίνει τα μέτρα εφαρμογής σχετικά με το άνοιγμα και τον τρόπο διαχείρισης των κοινοτικών δασμολογικών ποσοστώσεων, των δασμολογικών οροφών καθώς και των ποσοτήτων αναφοράς 7ότι ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (3), όπως τροποποιήθηκε την τελευταία φορά από τον κανονισμό (ΕΚ) αριθ. 1677/98 (4), κωδικοποίησε τις διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν σύμφωνα με τη χρονολογική σειρά αποδοχής των διασαφήσεων θέσης σε ελεύθερη κυκλοφορία, καθώς και τις διατάξεις σχετικά με την επιτήρηση των προτιμησιακών εισαγωγών 7ότι, κατά τη διαπραγμάτευση της ενδιάμεσης αναθεώρησης της σύμβασης της Λομέ, συμφωνήθηκε η εφαρμογή των τροποποιήσεων του καθεστώτος από 1ης Ιανουαρίου 1996 7 ότι συνεπώς είναι σκόπιμο να προβλεφθεί η εφαρμογή του παρόντος κανονισμού και η κατάργηση των κανονισμών (ΕΚ) αριθ. 1280/94 (5), όπως τροποποιήθηκε από τον κανονισμό (ΕΚ) αριθ. 896/96 (6), (ΕΚ) αριθ. 2763/94 (7), όπως τροποποιήθηκε τελευταία από τον κανονισμό (ΕΚ) αριθ. 2411/96 (8) και (ΕΚ) αριθ. 2942/95 (9), όπως τροποποιήθηκε από τον κανονισμό (ΕΚ) αριθ. 982/96 (10), από την ημερομηνία αυτή 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Τα προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ), που απαριθμούνται στο παράρτημα Α, τα οποία τίθενται σε ελεύθερη κυκλοφορία στην Κοινότητα και συνοδεύονται από απόδειξη της καταγωγής σύμφωνα με το πρωτόκολλο καταγωγής της σύμβασης, δύνανται να απολαύουν απαλλαγής ή μείωσης δασμών εντός των ορίων των δασμολογικών ποσοστώσεων που παρατίθενται στο εν λόγω παράρτημα.2. Η Επιτροπή διαχειρίζεται τις δασμολογικές ποσοστώσεις που προβλέπονται στο άρθρο αυτό σύμφωνα με τις διατάξεις των άρθρων 308 α) έως 308 γ) του κανονισμού (ΕΟΚ) αριθ. 2454/93.3. Κάθε κράτος μέλος εξασφαλίζει στους εισαγωγείς των εν λόγω προϊόντων ίση και διαρκή πρόσβαση στις δασμολογικές ποσοστώσεις εφόσον το επιτρέπει το υπόλοιπο του όγκου των ποσοστώσεων.Άρθρο 2 1. Τα προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ), που απαριθμούνται στο παράρτημα Β, τα οποία τίθενται σε ελεύθερη κυκλοφορία στην Κοινότητα συνοδευόμενα από απόδειξη καταγωγής σύμφωνα με το πρωτόκολλο καταγωγής της σύμβασης, δύνανται να απολαύουν απαλλαγής από δασμούς σύμφωνα με την δασμολογική οροφή που αναφέρεται στο εν λόγω παράρτημα.2. Η δασμολογική οροφή που προβλέπεται στο άρθρο αυτό υπόκειται σε κοινοτική επιτήρηση που πραγματοποιεί η Επιτροπή σε στενή συνεργασία με τα κράτη μέλη, σύμφωνα με τις διατάξεις του άρθρου 308 δ) του κανονισμού (ΕΟΚ) αριθ. 2454/93.Άρθρο 3 1. Τα προϊόντα καταγωγής κρατών της Αφρικής, της Καραϊβικής και του Ειρηνικού (ΑΚΕ), που απαριθμούνται στο παράρτημα Γ, τα οποία τίθενται σε ελεύθερη κυκλοφορία στην Κοινότητα συνοδευόμενα από απόδειξη καταγωγής σύμφωνα με το πρωτόκολλο καταγωγής της Σύμβασης, δύνανται να απολαύουν απαλλαγής των συντελεστών των δασμών κατ' αξίαν στο πλαίσιο των ποσοτήτων αναφοράς που παρατίθενται στο εν λόγω παράρτημα και υπόκεινται σε κοινοτική επιτήρηση.2. Το ποσοστό χρησιμοποίησης των ποσοτήτων αναφοράς διαπιστώνεται σε κοινοτικό επίπεδο με βάση πληροφορίες που διαβιβάζουν τα κράτη μέλη στην Επιτροπή, σύμφωνα με τις διατάξεις του άρθρου 308 δ) του κανονισμού (ΕΟΚ) αριθ. 2454/93.Άρθρο 4 Η Επιτροπή, σε στενή συνεργασία με τα κράτη μέλη, λαμβάνει όλα τα απαραίτητα μέτρα για την εφαρμογή του παρόντος κανονισμού.Άρθρο 5 Οι κανονισμοί (ΕΚ) αριθ. 1280/94, (ΕΚ) αριθ. 2763/94 και (ΕΚ) αριθ. 2942/95 καταργούνται.Άρθρο 6 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από 1ης Ιανουαρίου 1996.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Σεπτεμβρίου 1998.Για την ΕπιτροπήMario MONTIΜέλος της Επιτροπής(1) ΕΕ L 215 της 1. 8. 1998, σ. 12.(2) ΕΕ L 229 της 17. 8. 1991, σ. 3.(3) ΕΕ L 253 της 11. 10. 1993, σ. 1.(4) ΕΕ L 212 της 30. 7. 1998, σ. 18.(5) ΕΕ L 140 της 3. 6. 1994, σ. 10.(6) ΕΕ L 92 της 25. 4. 1995, σ. 12.(7) ΕΕ L 294 της 15. 11. 1994, σ. 6.(8) ΕΕ L 329 της 19. 12. 1996, σ. 8.(9) ΕΕ L 308 της 21. 12. 1995, σ. 9.(10) ΕΕ L 131 της 1. 6. 1996, σ. 43.ΠΑΡΑΡΤΗΜΑ Α σχετικά με τα προϊόντα που προβλέπονται στο άρθρο 1 Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παραρτήματος αυτού, βάσει των κωδικών ΣΟ κατά τη στιγμή έκδοσης του παρόντος κανονισμού. Όπου αναφέρονται κωδικοί ex της ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και την αντίστοιχη περιγραφή από κοινού.>ΘΕΣΗ ΠΗΝΑΚΑ>ΠΑΡΑΡΤΗΜΑ Β σχετικά με τα προϊόντα που προβλέπονται στο άρθρο 2 Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παραρτήματος αυτού, βάσει των κωδικών ΣΟ κατά τη στιγμή έκδοσης του παρόντος κανονισμού. Όπου αναφέρονται κωδικοί ex της ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και την αντίστοιχη περιγραφή από κοινού.>ΘΕΣΗ ΠΗΝΑΚΑ>ΠΑΡΑΡΤΗΜΑ Γ σχετικά με τα προϊόντα που προβλέπονται στο άρθρο 3 Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παραρτήματος αυτού, βάσει των κωδικών ΣΟ κατά τη στιγμή έκδοσης του παρόντος κανονισμού. Όπου αναφέρονται κωδικοί ex της ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και την αντίστοιχη περιγραφή από κοινού.>ΘΕΣΗ ΠΗΝΑΚΑ>